SK
C 235/10
Úradný vestník Európskej únie
3.7.2023
4.
Keď článok 34 smernice 2011/95/EÚ pripúšťa, aby sa osobám, ktorým bolo priznané právo na azyl, pod hrozbou pokuty uložila povinnosť úspešne absolvovať integračnú skúšku a že musia uhradiť náklady za integračné programy v plnej výške, ovplyvňuje potom výška pôžičky, ktorú treba splatiť, prípadne spolu s pokutou, dosiahnutie cieľa a praktický účinok článku 34 smernice 2011/95/EÚ?
(1) (2)
Názov prejednávanej veci je fiktívny a nie je skutočným menom žiadneho z účastníkov konania.
Smernica Európskeho parlamentu a Rady 2011/95/EÚ z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany (Ú. v.
EÚ L 337, 2011, s. 9).
Návrh na začatie prejudiciálneho konania, ktorý podal Înalta Curte de Casaţie şi Justiţie (Rumunsko) 21. marca 2023 – Centrul Român pentru Administrarea Drepturilor Artiștilor Interpreți (Credidam)/Guvernul României, Ministerul Finanțelor (Vec C-179/23, Credidam) (2023/C 235/14) Jazyk konania: rumunčina Vnútroštátny súd, ktorý podal návrh na začatie prejudiciálneho konania Înalta Curte de Casaţie şi Justiţie Účastníci konania pred vnútroštátnym súdom Navrhovatelia kasačného opravného prostriedku – žalovaní: Guvernul României, Ministerul Finanțelor Odporca v konaní o kasačnom opravnom prostriedku – žalobca: Centrul Român pentru Administrarea Drepturilor Artiștilor Interpreți (Credidam) Prejudiciálne otázky 1.
Predstavuje činnosť organizácií kolektívnej správy spočívajúca vo výbere, rozdeľovaní a platbe odmeny, za vykonávanie ktorej tieto organizácie získavajú ako protihodnotu príslušný poplatok, vo vzťahu k nositeľom autorských práv a práv súvisiacich s autorským právom poskytovanie služieb v zmysle článku 24 ods.
1 a článku 25 písm.
c) smernice 2006/112/ES (1) (smernica o DPH)? 2.
V prípade kladnej odpovede na prvú prejudiciálnu otázku, predstavuje činnosť organizácií kolektívnej správy vo vzťahu k nositeľom autorských práv a práv súvisiacich s autorským právom poskytovanie služieb v zmysle smernice o DPH aj za predpokladu, že nositelia predmetných práv, pre ktorých organizácie kolektívnej správy vyberajú odmenu, neposkytujú služby používateľom, ktorí sú povinní odmenu platiť?
(1)
Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v.
EÚ L 347, 2006, s. 1).
Návrh na začatie prejudiciálneho konania, ktorý podal Bundesfinanzhof (Nemecko) 22. marca 2023 – Finanzamt T/S (Vec C-184/23, Finanzamt T II) (2023/C 235/15) Jazyk konania: nemčina Vnútroštátny súd, ktorý podal návrh na začatie prejudiciálneho konania Bundesfinanzhof Účastníci konania pred vnútroštátnym súdom Žalobca: Finanzamt T Žalovaná: S